CELEX: 
Language: mt
Date: 2022-01-21 00:00:00
Title: REGOLAMENT TA’ IMPLIMENTAZZJONI TAL-KUMMISSJONI (UE) .../... li jistabbilixxi r-regoli għall-applikazzjoni tad-Direttiva (UE) 2019/883 tal-Parlament Ewropew u tal-Kunsill fir-rigward tal-metodu li għandu jintuża għall-kalkolu tal-kapaċità ta’ ħżin iddedikata suffiċjenti

REGOLAMENT TA’ IMPLIMENTAZZJONI TAL-KUMMISSJONI (UE) .../...
            
            
               ta’ 21.1.2022
            
            
               li jistabbilixxi r-regoli għall-applikazzjoni tad-Direttiva (UE) 2019/883 tal-Parlament Ewropew u tal-Kunsill fir-rigward tal-metodu li għandu jintuża għall-kalkolu tal-kapaċità ta’ ħżin iddedikata suffiċjenti
            
            
               (Test b’rilevanza għaż-ŻEE)
            
            
               IL-KUMMISSJONI EWROPEA,
            
            
               Wara li kkunsidrat it-Trattat dwar il-Funzjonament tal-Unjoni Ewropea, 
            
            
               Wara li kkunsidrat id-Direttiva (UE) 2019/883 tal-Parlament Ewropew u tal-Kunsill tas-17 ta’ April 2019 dwar il-faċilitajiet tal-akkoljenza fil-portijiet għall-konsenja ta’ skart minn bastimenti, li temenda d-Direttiva 2010/65/UE u li tħassar id-Direttiva 2000/59/KE
                  1
               , u b’mod partikolari l-Artikolu 7(4), it-tieni subparagrafu, tiegħu,
            
            
               Billi:
            
            
               (1)L-Artikolu 7(4), il-punti (a) u (b) tad-Direttiva (UE) 2019/883 jistabbilixxi eċċezzjoni mill-obbligu ġenerali li l-iskart kollu li jinġarr abbord jiġi kkonsenjat sal-port tal-waqfa għal vapuri li jkollhom kapaċità ta’ ħżin iddedikata suffiċjenti għall-iskart kollu li jkun ġie akkumulat u li se jiġi akkumulat matul il-vjaġġ maħsub tagħhom sal-port tal-waqfa li jmiss.
            
            
               (2)Bl-applikazzjoni tal-metodu ta’ kalkolu definit f’dan ir-Regolament, jenħtieġ li l-Istati Membri jkunu jistgħu jimplimentaw l-eċċezzjonijiet mill-obbligu ġenerali li jiġi kkonsenjat l-iskart kollu li jinġarr abbord fir-rigward tad-disponibbiltà ta’ biżżejjed spazju għall-ħżin b’mod armonizzat.
            
            
               (3)Il-metodu ta’ kalkolu jeħtieġ li ma jiġix applikat għar-rimi tal-iskart skont l-Anness II tal-Konvenzjoni Internazzjonali għall-Prevenzjoni tat-Tniġġis minn Vapuri (“il-Konvenzjoni MARPOL”). Kif stabbilit fl-Anness II tal-Konvenzjoni MARPOL, ir-rimi tal-iskart huwa rregolat mill-Konvenzjoni MARPOL u l-konsenja ta’ tali skart hija obbligatorja fil-port fejn tinħatt il-merkanzija qabel ma titgħabba merkanzija ġdida jew qabel ma tkun permessa r-rimi fuq il-baħar taħt ċerti kundizzjonijiet. Skont is-sustanza, il-kunsinna tal-fdalijiet tal-merkanzija rregolata mill-Anness II tal-Konvenzjoni MARPOL hija obbligatorja qabel it-tluq, soġġetta għall-proċeduri u l-kontroll stabbiliti skont ir-Regolamenti 13 u 16 ta’ dak l-Anness. Il-fdalijiet tal-merkanzija skont l-Anness II tal-Konvenzjoni MARPOL li fihom sustanzi tal-kategorija X, sustanzi Y persistenti b’viskożità għolja u sustanzi Y b’viskożità għolja jew solidifikanti, huma rregolati minn ħasil minn qabel obbligatorju u rekwiżiti għall-konsenja ta’ tali skart f’faċilità tal-akkoljenza fil-portijiet għall-iskart stabbiliti fir-Regolamenti 13 u 16 tal-Anness II tal-Konvenzjoni MARPOL.
            
            
               (4)Il-metodu tal-kalkolu jeħtieġ li ma jiġix applikat għal skart mistad b’mod passiv. Il-ħżin iddedikat għal dan it-tip ta’ skart abbord mhux dejjem jeżisti u l-konsenja tal-iskart kollu mistad b’mod passiv hija inċentivata mis-sistema ta’ rkupru tal-kostijiet stabbilita fl-Artikolu 8(2), il-punt (d), tad-Direttiva (UE) 2019/883.
            
            
               (5)Sabiex jiġu previsti kundizzjonijiet uniformi għall-applikazzjoni tal-eżenzjonijiet għall-obbligu tal-konsenja tal-iskart stabbiliti fl-Artikolu 7(4), il-punti (a) u (b), tad-Direttiva (UE) 2019/883, huwa indispensabbli li l-Istati Membri japplikaw metodoloġija armonizzata. L-atti ta’ implimentazzjoni adottati skont id-Direttiva (UE) 2019/883 jeħtieġ għalhekk jieħdu l-forma ta’ regolamenti ta’ implimentazzjoni. 
            
            
               (6)Il-miżuri previsti f’dan ir-Regolament huma konformi mal-opinjoni tal-Kumitat dwar l-Ibħra Protetti u l-Prevenzjoni ta’ Tniġġis minn Bastimenti,
            
            
            
               ADOTTAT DAN IR-REGOLAMENT:
            
            
               Artikolu 1
            
            
               1.L-Istati Membri għandhom jikkalkulaw il-kapaċità ta’ ħżin iddedikata suffiċjenti għall-applikazzjoni tal-Artikolu 7(4), il-punti (a) u (b), u l-Artikolu 9 tad-Direttiva (UE) 2019/883 billi jużaw il-metodu stabbilit fl-Anness I ta’ dan ir-Regolament. 
            
            
               2.Għall-fini tal-verifika tal-informazzjoni pprovduta skont l-Anness 2 tad-Direttiva (UE) 2019/883, billi tiġi stmata l-ġenerazzjoni abbord ta’ tipi differenti ta’ skart, l-Istati Membri għandhom iqisu r-rati ta’ ġenerazzjoni tal-iskart stabbiliti fl-Anness II ta’ dan ir-Regolament.
            
         
         
            
               3.Minbarra r-rati ta’ ġenerazzjoni tal-iskart stabbiliti fl-Anness II ta’ dan ir-Regolament, l-Istati Membri jistgħu jużaw wieħed mill-kriterji li ġejjin jew it-tnejn li huma biex jiddeterminaw l-istimi għall-ġenerazzjoni abbord ta’ tipi differenti ta’ skart:
            
            
               (a)dokumentazzjoni storika għall-iskart iġġenerat, ibbażati fuq formoli ta’ notifika bil-quddiem dwar l-iskart u l-irċevuti tal-konsenja tal-iskart disponibbli għall-vapur inkwistjoni;
            
            
               (b)spezzjonijiet abbord li jiksbu informazzjoni dwar rati preċedenti ta’ ġenerazzjoni tal-iskart, dettalji dwar il-ġestjoni tal-iskart abbord u informazzjoni speċifika dwar it-tagħmir jew speċifika għaż-żona tan-negozjar li jaffettwaw ir-rata reali tal-ġenerazzjoni tal-iskart.
            
            
               Artikolu 2
            
            
               Il-metodu għall-kalkolu tal-kapaċità ta’ ħżin iddedikata suffiċjenti, stabbilit fl-Anness I ta’ dan ir-Regolament, ma għandux ikun applikabbli għat-tipi ta’ skart li ġejjin:
            
            
               (a)
                     tipi ta’ skart skont l-Anness II tal-Konvenzjoni MARPOL;
            
            
               (b)
                     skart mistad b’mod passiv.
            
            
               Artikolu 3
            
            
               Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
            
               Magħmul fi Brussell, 21.1.2022
            
            
               
                     Għall-Kummissjoni
               
               
                     Il-President
                     Ursula VON DER LEYEN
               
            
         
         
            
                  
                     (1)
                  
                        ĠUL 151, 7.6.2019, p. 116. 
               
            
      
    ---documentbreak--- 
      
         
         
            
               ANNESS I
            
            
               Metodu tal-kalkolu għall-kapaċità ta’ ħżin suffiċjenti ddedikat għall-iskart
            
            
            
               1.Il-metodu juża kalkolu aritmetiku bbażat fuq l-ammonti stmati ta’ skart miżmum abbord fir-rigward tal-kapaċità ta’ ħżin iddedikata massima.
            
            
               2.Il-Kapaċità ta’ Skart Użat (“UWC”), stmata fil-ħin li tintbagħat in-notifika bil-quddiem dwar l-iskart fil-port tal-waqfa u espressa bħala perċentwal tal-kapaċità ta’ ħżin iddedikata massima, ma għandhiex taqbeż limitu definit minn qabel.
            
            
               3.Il-UWC għandu jkun ikkalkolat b’din il-formula li ġejja: 
            
            
            
               UWC (%) =
                      
            
            
            
               4.Il-UWC għandu iħares dawn il-kondizzjonijiet:
            
            
            
               UWC (%) < Threshold 
            
            
            
               Fejn:
            
            
               A huwa l-ammont stmat ta’ skart li għandu jinżamm abbord fil-ħin tat-tluq mill-port tal-waqfa (espress f’m³);
            
            
               M huwa l-kapaċità ta’ ħżin iddedikata massima (espress f’m³);
            
            
               Il-livell limitu huwa l-valur stabbilit fit-Tabella 1, għat-tip ta’ skart korrispondenti u l-port tal-waqfa li jmiss.
            
            
               Tabella 1 – Limiti 
            
            
                     
                        Port tal-waqfa li jmiss
                     
                  
                  
                     
                        Anness I tal-Konvenzjoni Marpol
                     
                  
                  
                     
                        Anness IV tal-Konvenzjoni Marpol
                     
                  
                  
                     
                        Anness V tal-Konvenzjoni Marpol
                     
                  
                  
                     
                        Anness VI tal-Konvenzjoni Marpol
                     
                  
               
                     
                        Il-port tal-waqfa li jmiss huwa port tal-UE jew hu parti tal-“Grupp ta’ Portijiet Magħżula Addizzjonali” 
                     
                  
                  
                     
                        50%
                     
                  
                  
                     
                        50%
                     
                  
                  
                     
                        25 %
                     
                  
                  
                     
                        75 %
                     
                  
               
                     
                        Il-port tal-waqfa li jmiss mhuwiex port tal-UE, u lanqas mhu parti tal-“Grupp ta’ Portijiet Magħżula Addizzjonali” 
                     
                  
                  
                     
                        25 %
                     
                  
                  
                     
                        50%
                     
                  
                  
                     
                        20 %
                     
                  
                  
                     
                        25 %
                     
                  
               
         
            
            
               5.Għall-fini tal-użu tal-metodu ta’ kalkolu għal kapaċità ta’ ħżin suffiċjenti ddedikat għall-iskart, għandu japplika dan li ġej: 
            
            
               (a)Il-port tal-waqfa, kif indikat fil-formola tan-notifika bil-quddiem dwar l-iskart stabbilita fl-Anness 2 tad-Direttiva (UE) 2019/883, huwa l-port fejn il-vapur ikun sejjer u fejn tintbagħat in-notifika bil-quddiem dwar l-iskart, f’konformità mal-Artikolu 6 tad-Direttiva (UE) 2019/883;
            
            
               (b)Il-port tal-waqfa li jmiss huwa l-port li għandu jiġi kkuntatjat wara t-tluq, kif indikat fil-punt 2.5 tal-formola ta’ notifika bil-quddiem dwar l-iskart stabbilita fl-Anness 2 tad-Direttiva (UE) 2019/883;
            
            
               (c)L-ammont indikat fis-sitt kolonna “Ammont stmat ta’ skart li għandu jiġi ġġenerat bejn in-notifika u l-port tal-waqfa li jmiss” tal-punt 3 tal-formola tan-notifika bil-quddiem dwar l-iskart stabbilita fl-Anness 2 tad-Direttiva (UE) 2019/883 jirreferi għall-iskart iġġenerat u maħsub għar-rimi f’faċilità tal-akkoljenza fil-portijiet għall-iskart. L-ammonti li jistgħu jiġu rilaxxati legalment ma għandhomx jiġu inklużi fil-valur irrapportat.
            
            
            
            
               6.Il-“Grupp ta’ Portijiet Magħżula Addizzjonali” jinkludi dawk il-portijiet li għandhom jitqiesu bħala portijiet tal-UE għall-fini tal-applikazzjoni tal-limiti stabbiliti fit-Tabella 1. Il-portijiet inklużi f’dan il-grupp huma kollha portijiet li jinsabu fi: l-Iżlanda, in-Norveġja, ir-Renju Unit (inklużi l-Isle of Man, iċ-Channel Islands u Ġibiltà) u l-portijiet Russi li jinsabu fil-Baħar Baltiku. 
            
            
               7.Matul l-ewwel sentejn tal-applikazzjoni ta’ dan ir-Regolament, il-UWC kif ikkalkulata fit-tielet paragrafu ta’ dan l-Anness tista’ tiġi ttrattata bħala indikattiva għat-tipi ta’ skart ta’ residwi tal-merkanzija li ġejjin: 
            
            
               (a)MARPOL Anness I - Żejt: Likwidi żejtnin mill-ħasil tat-tankijiet:
            
            
               (b)MARPOL Anness I - Żejt: L-Ilma tas-Saborra Maħmuġ:
            
            
               (c)MARPOL Anness V - Żibel: Residwi tal-Merkanzija (HME);
            
            
               (d)MARPOL Anness V - Żibel: Residwi tal-Merkanzija (mhux HME). 
            
            
            
               ANNESS II
            
            
               Tabella 1: Rati tal-Ġenerazzjoni tal-Iskart għall-Annessi I, IV u V tal-Konvenzjoni MARPOL
                  1
               
            
            
                     
                        Tip ta’ skart
                     
                  
                  
                     
                        Rata tal-ġenerazzjoni
                     
                  
                  
                     
                        Sewwieq
                     
                  
                  
                     
                        Trattament abbord
                     
                  
               
                     
                        Ilma żejtni tas-sentina
                     
                  
                  
                     
                        0.01-13 m3 kuljum, vapuri akbar jiġġeneraw aktar kwantitajiet.
                     
                  
                  
                     
                        Il-kondensazzjoni u t-tnixxijiet fil-kamra tal-magni; id-daqs tal-vapur.
                     
                  
                  
                     
                        L-ammont jista’ jitnaqqas b’65-85% bl-użu ta’ separatur tal-ilma taż-żejt u bl-iskarika tal-frazzjoni tal-ilma fil-baħar.
                     
                  
               
                     
                        Fdalijiet żejtnin (ħama) 
                     
                  
                  
                     
                        0.01 sa 0.03 m3 ta’ ħama għal kull tunnelata ta’ HFO. 
                     
                     
                        0 u 0.01 m3 għal kull tunnelata ta’ MGO.
                     
                  
                  
                     
                        Tip ta’ fjuwil; il-konsum tal-fjuwil.
                     
                  
                  
                     
                        L-evaporazzjoni tista’ tnaqqas l-ammont ta’ ħama sa 75%
                           2
                        .
                     
                     
                        L-inċinerazzjoni tista’ tnaqqas l-ammont ta’ ħama b’99% jew aktar.
                     
                  
               
                     
                        Ħasil tat-tank (slops) 
                     
                  
                  
                     
                        20 sa mijiet ta’ m3
                     
                  
                  
                     
                        Numru ta’ tindif tat-tankijiet; Id-daqs tal-kapaċità tat-tagħbija.
                     
                  
                  
                     
                        Wara li joqgħod, il-frazzjoni tal-ilma tista’ tintrema fil-baħar.
                     
                  
               
                     
                        Drenaġġ
                     
                  
                  
                     
                        0.01 sa 0.06 m3 minn kull persuna kuljum. Id-drenaġġ xi drabi jitħallat ma’ ilma mormi ieħor. L-ammont totali għandu medda ta’ 0.04 sa 0.45 m3 minn kull persuna kuljum.
                     
                  
                  
                     
                        L-għadd ta’ persuni abbord; it-tip ta’ latrini; it-tul tal-vjaġġ; it-tip ta’ trattament: it-tħaddim ta’ impjant tat-trattament tad-drenaġġ, jew sistema ta’ tifrik u diżinfezzjoni tipprovdi kwantitajiet differenti ta’ skart
                     
                  
                  
                     
                        L-effluwent minn impjanti ta’ trattament spiss jintrema fil-baħar fejn ikun permess skont l-Anness IV tal-MARPOL. 
                     
                  
               
                     
                        Plastik 
                     
                  
                  
                     
                        0.001 sa 0.008 m3 ta’ plastik minn kull persuna kuljum.
                     
                  
                  
                     
                        L-għadd ta’ persuni abbord.
                     
                  
                  
                     
                        Spiss ma jiġux inċinerati.
                     
                     
                        Il-plastik maħmuġ (il-plastik li jkun ġie f’kuntatt mal-ikel) ta’ spiss jiġi ttrattat bħala fluss ta’ skart separat. 
                     
                  
               
                     
                        Skart tal-ikel 
                     
                  
                  
                     
                        0.001 sa 0.003 m3  minn kull persuna kuljum.
                     
                  
                  
                     
                        L-għadd ta’ persuni abbord; provedimenti.
                     
                  
                  
                     
                        Fejn permess skont l-Anness V tal-MARPOL, l-iskart tal-ikel spiss jintrema fil-baħar.
                     
                  
               
                     
                        Skart domestiku
                     
                  
                  
                     
                        0.001 sa 0.02 m3  minn kull persuna kuljum.
                     
                  
                  
                     
                        L-għadd ta’ persuni abbord; tip ta’ prodotti użati.
                     
                  
                  
                     
                         
                     
                  
               
                     
                        Żejt għat-tisjir. 
                     
                  
                  
                     
                        0.01 sa 0.08 litri minn kull persuna kuljum.
                     
                  
                  
                     
                        L-għadd ta’ persuni abbord; tip ta’ ikel ippreparat.
                     
                  
                  
                     
                        Għalkemm mhux permess, iż-żejt tat-tisjir xi kultant għadu jiżdied mat-tank tal-ħama.
                     
                  
               
                     
                        Irmied tal-inċinerazzjoni 
                     
                  
                  
                     
                        0.004 u 0.06 m3 kull xahar.
                     
                  
                  
                     
                        L-użu tal-inċineratur; l-ispiża tal-użu tal-inċineratur.
                     
                  
                  
                     
                        L-inċineratur ma jintużax għat-tipi kollha ta’ skart, l-aktar għall-karti u xi drabi għall-ħama żejtnija. 
                     
                  
               
                     
                        Skart operattiv 
                     
                  
                  
                     
                        0.001 sa 0.1 m3  minn kull persuna kuljum.
                     
                  
                  
                     
                        Id-daqs tal-vapur; it-tip ta’ merkanzija.
                     
                  
                  
                     
                         
                     
                  
               
                     
                        Fdalijiet tal-merkanzija 
                     
                  
                  
                     
                        0.001 - 2% tat-tagħbija tal-merkanzija.
                     
                  
                  
                     
                        Tip ta’ merkanzija
                     
                     
                        Id-daqs tal-vapur.
                     
                  
                  
                     
                         
                     
                  
               
               
            
               Tabella 2: Rati ta’ Ġenerazzjoni tal-Iskart għall-Anness VI tal-Konvenzjoni MARPOL dwar l-iskart (sistemi ta’ tindif tal-gass tal-egżost, “EGCS”)
            
            
                     
                        Tip ta’ EGCS
                     
                  
                  
                     
                        Koeffiċjent
                     
                  
                  
                     
                        Unità
                     
                  
                  
                     
                        Eżempji
                     
                     
                        (Magnamagna 10 MW or konsum ta’ HFO 40 t/jum)
                     
                  
               
                     
                        Manifattur 1
                     
                  
               
                     
                        Ammont ta’ ħama b’ċirkwit miftuħ
                     
                  
                  
                     
                        0.1
                     
                  
                  
                     
                        kg/MWh
                     
                  
                  
                     
                        0.1 x 10 MW x 24 = 24 kg/jum
                     
                  
               
                     
                        Ammont ta’ ħama f’ċirkwit magħluq (DAF- BOTU)
                     
                  
                  
                     
                        3.5 - 7.0
                     
                  
                  
                     
                        kg/MWh, skont
                     
                     
                        l-SFOC, l-MCR u l-kwalità tal-fjuwil
                     
                  
                  
                     
                        3.5 x 10 MW x 24 = 840 kg/jum
                     
                  
               
                     
                        Ammont ta’ ħama f’ċirkwit magħluq (BOTU-M)
                     
                  
                  
                     
                        3.0
                     
                  
                  
                     
                        l/MWh/S%, skont l-SFOC, l-MCR u l-kwalità tal-fjuwil
                     
                  
                  
                     
                        3.0 x 10 MW x 24 x S2.5% = 1800 l/jum
                     
                  
               
                     
                        Manifattur 2
                     
                  
               
                     
                        Ammont ta’ ħama f’ċirkwit magħluq
                     
                  
                  
                     
                        2.5-3.0
                     
                  
                  
                     
                        Kg/kkunsmat HFO t
                     
                  
                  
                     
                        2.5 x 40 t/jum = 100 kg/jum
                     
                  
               
         
            
            
               NB: L-ammont ta’ ħama tas-sistema tat-tindif tal-gass tal-egżost iġġenerat jiddependi fl-aħħar mill-aħħar ukoll mill-ispeċifiċitajiet tal-installazzjoni individwali: il-manwal tas-sistema tat-tindif tal-gass tal-egżost ipprovdut mill-manifattur għandu għalhekk jiġi kkonsultat. Informazzjoni fit-tabelli pprovduti mill-kumpaniji kkonċernati.
            
            
            
         
         
            
                  
                     (1)
                  
                        Estratt mill-istudju tal-EMSA “The Management of Ship-Generated Waste On-board Ships”, Jannar 2017.
               
               
                  
                     (2)
                  
                        L-evaporazzjoni tal-frazzjoni tal-ilma fil-ħama taż-żejt huwa proċess li jrid jiġi ġestit bir-reqqa u għandu jsir biss sal-punt li jippermetti l-kombustibbiltà tal-ħama maħsuba għall-inċinerazzjoni.